อวัยวะเพศของผมรูดหนังปลายหุ้มได้ตอนไม่แข็ง แต่ตอนแข็งรูดได้อยู่แต่ไม่กล้าเพราะทั้งรัดและเจ็บ ผมควรรูดลงมาเลยไหมครับ หรือไปขลิบ อีกอย่างคือใต้อวัยวะเพศผมมีคราบอะไรไม่รู้เป็นแนวดำๆคืออะไรครับ ขอบล่วงหน้าครับ
สวัสดีค่ะ การที่ไม่สามารถรูดปลายอวัยวะเพศชายได้สุด และทำให้เกิดความเจ็บปวดดังกล่าวมา ร่วมกับมีคราบดำบริเวณปลายอวัยวะเพศชายนั้น น่าจะเกิดจากปัญหาเรื่องของหนังหุ้มปลายตีบ ซึ่งปกติไม่จำเป็นต้องเข้ารับการรักษาหากความผิดปกติดังกล่าวไม่ส่งผลกระทบต่อร่างกายหรือรบกวนการใช้ชีวิตประจำวัน แต่หากทำให้เกิดการเจ็บปวด หรือทำให้มีขี้เปียกหมักหมม ดังกล่าวมา อาจเป็นข้อบ่งชี้ในการพบแพทย์เพื่อรักษา อาจจะด้วยการใช้ยาทาลดการอักเสบในช่วงแรก และขลิบหนังหุ้มปลายเพื่อเป็นการรักษาที่ต้นเหตุต่อไป สาเหตุอื่นๆเช่นมีการติดเชื้อแบคทีเรียหรือเชื้อราที่ปลายอวัยวะเพศ หรือเป็นโรคติดต่อทางเพศสัมพันธ์เบื้องต้นควรทำความสะอาดบริเวณภายใต้หนังหุ้มปลายด้วยเพื่อไม่ให้มีเชื้อโรคหรือขี้ไคลสะสม ควรทำความสะอาดด้วยน้ำอุ่นทุกวันในระหว่างอาบน้ำ รวมทั้งดึงหนังหุ้มปลายองคชาตให้เปิดออกอย่างช้า ๆ